钦定古今图书集成/理学汇编/学行典/第186卷 > 赵隽
## 钦定古今图书集成/理学汇编/学行典/第186卷 > 赵隽

按《太平御览》，“赵隽，字子奇，平阳岳阳人也。父称，为县
西曹书佐，嗜酒，夜归里墅，横卧途中。隽年十八，见父
归迟，即寻迎之。父醉负而不胜，脱己衣覆之。时中冬
沍寒方甚，隽单衣而已。岳阳山多鸷兽，夜有豹，视之，
为之岐道而去，旦与父同归，县吏异之。时人以隽孝
感所致。父卒不呼相者。自营丘封有白鹊常游于其”
家枣树。隽每朝夕临，鹊鸟为之悲鸣，终丧而去。会潞
帅刘稹反，家近潞，发军士齐讨，民散走。时隽母年八
十馀，唯一子，乃平其父墓，别以物识之。辇其母入文
城西山，妻蹇步从之，住数宿，妻方至。逃难者多，糇粮
踊贵，隽拾橡实饴之，以木实供膳者终岁。逮稹灭，复
辇其母东归。岳阳丘陇悉为军士所发，唯隽家墓得
完，复起冢焉。母卒，哀毁过制。县令京兆常伯伦知之，
给米粟蠲其家。隽将葬，母贫，鬻其子，质券已定，其夜
梦一人谓曰：“尔舍东有钱百万。”乃自发之。及旦，隽自
舍东手掘之，果得钱，符《梦数》焉。